droge
Droge, rå eller delvis tilberedt råvare fra planter (sjældent fra dyr) til fremstilling af lægemidler.
Droger (bark, rødder, blade, blomster osv.) blev tidligere benyttet som lægemidler, men er nu stort set afløst af de rene, virksomme stoffer, som fremstilles ved isolering fra droger eller ved syntese.
Mange endnu anvendte lægemidler stammer fra droger, fx lægemidlet digoxin, som stammer fra fingerbølplantens blade (Digitalis).